Source: http://www.bihon.ro/csm-csu-oradea-a-pierdut-finala-cupei-cu-u-bt-cluj-napoca/1633556
Timestamp: 2017-04-25 14:39:05+00:00

Document:
CSM CSU Oradea a pierdut finala Cupei cu U BT Cluj Napoca - BIHON
Joburi Publi24 Romimo Bestauto BIHON Bihon CSM Oradea CSM CSU Oradea a pierdut finala Cupei cu U BT Cluj Napoca CSM CSU Oradea a pierdut finala Cupei cu U BT Cluj Napoca	De	Gavril Nutiu	la	11. aprilie 2016 23:36	Reactualizat la:	12. aprilie 2016 13:58	16Comentarii U BT Cluj-Napoca a câştigat Cupa României, după ce a dispus în finală de CSM CSU cu scorul de 82-75. FOTO: CSM Oradea - U BT Cluj FOTO: Suporteri la finala„Este o dezamăgire totală pentru toată lumea”
CSM CSU Oradea a ratat şansa de a-şi adjudeca un prim trofeu, după un meci cu un final de coşmar, în care s-a bătut practic singură. Jucătorii orădeni au ratat nu mai puţin de 14 aruncări libere din 31, iar acest procentaj dezastruos, de numai 55%, i-a costat pierderea Cupei României.
Partida în sine a fost deosebit de echilibrată, dar clujenii s-au aflat în avantaj în majoritatea timpului de joc. U BT a deschis mai bine meciul, conducând la finele primului sfert cu 18-14. Orădenii au recuperat un punct până la pauza mare, scor 36-33. Echipa oaspete şi-a păstrat acelaşi avantaj şi după sfertul trei, când scorul era 52-49.
Aspectul jocului s-a schimbat însă în debutul sfertului patru, când Franklin şi Markovic au înscris şapte puncte consecutive şi CSM CSU a trecut la conducere, scorul devenind 52-56 (’34). A urmat apoi descalificarea clujeanului Todic (pentru 5 faulturi) şi lucrurile păreau să meargă bine pentru gazde. Echipa noastră s-a apărat foarte bine în această perioadă, iar oaspeţii erau descumpăniţi de come-back-ul acesteia.
Din nefericire, orădenii au ratat şansa de a se desprinde decisiv, irosind pe bandă lovituri de la linia de pedeapsă. Zupan şi Barnette au fost total neinspiraţi, nereuşind să transforme şase aruncări libere, în momente de cumpănă ale partidei. Speriaţi parcă de perspectiva victoriei, dar şi incomodaţi vizibil de agresiva apărare om la om a oaspeţilor, jucătorii noştri s-au pierdut complet în final, cedând mai multe mingi şi nereuşind să mai găsească decât cu mare greutate drumul spre coşul advers. Echipa clujeană a profitat din plin de şansa oferită şi a revenit imediat în avantaj. Ultima egalitate s-a consemnat în minutul 38, scor 60-60, după care oaspeţii au preluat definitiv conducerea.
Experimentaţii Adamovic şi Dykes, jucători care au mai cucerit trofee în campionatul României, au fost decisivi în ultimele minute, marcând tot ce era de marcat. Ultimul minut a constituit o agonie lentă a echipei noastre, care a refuzat parcă „să moară”, încercând imposibilul prin faulturi repetate la acţiunile oaspeţilor. U BT Cluj-Napoca se impune în final cu 82-75, după un finiş norocos, la fel cum s-a întâmplat de altfel şi în semifinala cu BC Mureş. Formaţia clujeană se dovedeşte din nou, pentru a câtea oară, că este echipa finalurilor de meci, având o ştiinţă aparte de a gestiona situaţii care par pierdute. U BT îşi adjudecă astfel ediţia 2015/2016 a Cupei României, victoria sa fiind până la urmă meritată.
Arena „Antonio Alexe”. Spectatori: circa 2300
U BT Cluj-Napoca – CSM CSU Oradea 82-75 (18-14, 18-19, 16-16, 30-26)
U BT Cluj-Napoca: Dykes 16 (1×3), Todic 2, Pasalic 11 (1), Adamovic 24 (3), Baciu 6, Kalnichenko, Török, Kuti 8 (1), Zigeranovic 13, Guţoaia 2. Nu a jucat Gh. Tudor. Antrenor: Marcel Ţenter. Asistenţi: Dorin Pintea, Mihai Silvăşan
CSM CSU Oradea: Mahdache 5 (1×3), Barnette 8, Markovic 13 (3), Paşca 5 (1), Lucic 14 (1), Zupan 7 (1), Petrişor, B. Ţîbîrnă 7, Nuhanovic 4, Nicolescu 1, Franklin 11 (1). Nu a jucat Lupusavei. Antrenor: Cristian Achim. Asistent: Milan Mitrovic
Arbitri: Marius Ciulin – Ciprian Stoica, Mircea Şerban. Comisar FR Baschet: Marius Marinescu
FOTO: CSM Oradea - U BT Cluj FOTO: Suporteri la finala„Este o dezamăgire totală pentru toată lumea”	Taguri: CSM CSU Oradea, finala cupei romaniei, U BT Cluj-Napoca	16Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM 
 CSM